སྤྱིར་ན་སློབ་གྲྭ་ནི་མིའི་རང་བཞིན་རྩ་བར་བཟུང་ནས་སློབ་མའི་གཤིས་ཀ་དྲང་ལམ་དང་མི་ཚེར་འོད་སྣང་བསྐྲུན་མཁན་དེ་ཡིན་པ་ལས།གཉའ་གནོན་དང་སྒེར་གཅོད།མཐོང་ཆུང་དང་ཁྱད་གསོད།དྲག་རྡུང་དང་འཕྱ་དམོད་བྱེད་པ་སོགས་འུ་ཐུག་པའི་ལག་ལེན་གྱིས་བསྐྱང་ཆོག་པ་ཞིག་གཞར་ཡང་མིན་ལ་དེ་ལྟར་སྐྱོང་བའི་ཐོབ་ཐང་སུ་གཅིག་གིས་ཀྱང་སྤྲད་མེད།དེ་ལྟའི་སློབ་གསོའི་ཁྲིམས་ལུགས་ཤིག་འཛམ་གླིང་རྒྱལ་ཁབ་གང་དུ་ག་ལ་ཡོད་དེ།ད་ལྟ་འཛམ་གླིང་གང་སར་ཡོད་པའི་བཙོན་ཁང་དག་ཏུ་ཡང་གུ་ཇེ་ཡངས་དང་བཅས་པའི་སྲིད་ཇུས་ལག་བསྟར་བྱས་ཚུན་དུ་བཙོན་མ་དག་ལ་ཡང་གཅར་རྡུང་དང་མནར་གཅོད་ཚད་ལས་བརྒལ་བ་གཏང་ཆོག་གི་མེད་ན་སློབ་གསོའི་ལྟེ་གནས་སློབ་གྲྭའི་ར་བ་ནས་བཙོན་ཁང་ལས་སྡུག་པའི་ལམ་ལུགས་འདི་འདྲ་ནི་གང་ལྟར་ཆགས་པ་ཡིན་ནམ།